PATVIRTINTA

Kupiškio vaikų lopšelio-darželio „Obelėlė“

 direktoriaus 2020 m. vasario 27 d.

 įsakymu Nr. V-10

**AUKLĖTOJO PADĖJĖJO PAREIGYBĖS APRAŠYMAS Nr. 7.**

**I SKYRIUS**

**PAREIGYBĖ**

1. Kupiškio vaikų lopšelio-darželio „Obelėlė“ (toliau – darželis) auklėtojo padėjėjo pareigybė yra kvalifikuotų darbuotojų grupės.

 2. Pareigybės lygis – C.

3. Kupiškio vaikų lopšelio-darželio „Obelėlė“ auklėtojo padėjėjas (toliau – Darbuotojas) dirba su ikimokyklinio/priešmokyklinio amžiaus vaiku ar vaikų grupe, bendradarbiauja ir teikia pagalbą mokytojui (ikimokyklinio ugdymo/priešmokyklinio ugdymo) ir kitiems specialistams, užtikrina jam priskirtų patalpų sanitarinę-higieninę būklę.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį, kaip vidurinį išsilavinimą, būti išklausęs privalomojo higienos įgūdžių mokymo programą bei privalomojo pirmosios pagalbos mokymo programą ir turėti tai patvirtinančius sveikatos žinių atestavimo pažymėjimus, praėjęs medicininę apžiūrą, gebantis tinkamai bendrauti;

 4.2. auklėtojo padėjėjas privalo išmanyti:

 4.2.1. darželio struktūrą, darbo organizavimą;

 4.2.2. reikalavimus, susijusius su vaiko sveikatos apsauga;

 4.2.3. Geros higienos praktikos reikalavimus, maitinant vaikus;

 4.2.3. tvarkomų patalpų priežiūros bei valymo tvarką;

 4.2.4. minkšto inventoriaus priežiūros tvarką;

4.2.5. indų plovimo, džiovinimo tvarką;

 4.2.5. darželio įrengimų, inventoriaus paskirtį, jų priežiūros ir naudojimosi taisykles; 4.2.6. baldų priežiūros reikalavimus, grupės interjero ir gėlių priežiūros ypatumus;

4.3. gerai mokėti lietuvių kalbą.

5. Darbuotojas privalo būti nepriekaištingos reputacijos.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis Darbuotojas vykdo šias funkcijas:

6.1. talkina mokytojui (ikimokyklinio ugdymo/priešmokyklinio ugdymo) priimant atvestus vaikus, ugdomosios veiklos metu, įvairių renginių metu, padeda mokytojui (ikimokyklinio ugdymo/priešmokyklinio ugdymo) organizuoti vaikų pasivaikščiojimą, žaidimus bei kitą veiklą lauke;

 6.2. apžiūri lauko žaidimų aikštelę, ar nėra joje pavojingų vaikams daiktų, ar tvarkingi lauko įrengimai;

6.3. pastoviai rūpinasi priskirtų patalpų tvarka, švara, vėdinimu, turimų darbo priemonių bei buitinės technikos priežiūra ir apsauga. Grindis plauna, kai nėra vaikų. Prižiūri priskirtą lauko žaidimų aikštelę;

6.4. pastoviai rūpinasi ikimokyklinio/priešmokyklinio amžiaus vaikų patalynės švara, 6.5 užtikrina vaikų maitinimą (atneša, dalina maistą, padeda vaikams valgyti) ir poilsį;

6.6. rūpinasi vaikų savitvarka, padeda vaikams susitvarkyti drabužius, avalynę ir kt.;

6.7. padeda atlikti kitą su savitarna, savitvarka, maitinimu, poilsiu susijusią veiklą;

6.8. pasiženklina valymo inventorių. Naudoja plovimo, valymo ir dezinfekavimo

priemones, kurios įtrauktos į leidžiamų vartoti priemonių sąrašą, patvirtintą Sveikatos apsaugos ministerijos. Laiko plovimo ir dezinfekavimo priemones markiruotoje taroje, vaikams neprieinamoje vietoje. Pastebėjus inventoriaus, baldų, santechnikos įrengimų gedimus, informuoja ūkvedį;

 6.9. užtikrina racionalų ir taupų lėšų bei turto naudojimą;

 6.10. užtikrina vaikų saugumą darželyje ir už jo ribų, kai dalyvaujama vaikų renginiuose;

 6.11. įtaręs ar pastebėjęs žodines, fizines, socialines patyčias, smurtą, imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją;

 6.12. užtikrina informacijos apie vaiko šeimą, vaiko ugdymo(si) ypatumus, vaiko specialiuosius ugdymo(si) poreikius konfidencialumą;

 6.13. atlieka kitas funkcijas, nustatytas darželio nuostatuose, darbo tvarkos taisyklėse

ir Lietuvos Respublikos teisės aktuose.

 6.14. vykdo kitas vadovų paskirtas funkcijas ir užduotis, nenumatytas šiame pareigybės aprašyme vaikų priežiūros, ugdymo, jų buities organizavimo bei ūkio tvarkymo klausimais.

7. Darbuotojas už savo teisių netinkamą vykdymą atsako Lietuvos Respublikos teisės aktų nustatyta tvarka.

8. Darbuotojas yra tiesiogiai pavaldus darželio ūkvedžiui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_